Képviselőház (Olaszország)
A Képviselőház (olaszul Camera dei Deputati; szó szerint „Képviselők Háza”) olaszországi törvényhozás alsóházaként működik, A törvényhozás felsőházaként működő olasz szenátussal (Senato della Repubblica, magyarul: a köztársaság szenátusa) közösen teszik ki az olasz parlamentet.

A Képviselőház tagjainak a választása 
Az alsóház képviselőit közvetlen módon az olasz állampolgárok szavazzák meg a parlamenti választások napján. A képviselők mandátuma 5 évre szól. A szenátussal ellentétben, ahol a megválasztott képviselőnek a választás napjáig be kell töltenie a 40. életévét, az alsóházban az alsó korhatár a 25. életév.

Az olasz alkotmány 61. cikkelye megszabja, hogy a parlamenti választásokat a parlamenti mandátumok lejárta előtt 70 nappal kell megtartani, a képviselők mandátumát meghatározó testületnek a választásoktól számított 20 napon belül kell összeülnie.

Italicum-törvény 

A 2015-ben megszavazott és életbe lépett választási törvény szerint, a Képviselőház tagjait a leadott szavazatok után arányos „kompenzációs listás” rendszerben választja ki, két fordulóban. A második fordulót csak abban az esetben tartják meg, ha egyetlen egy koalíció sem éri a 40%-ot illetve ha egyik koalíció sem kap meg legalább 340 mandátumot. Csak az a választási koalíciót illeti meg a kompenzációs lista, amely a 3%-os bejutási küszöböt teljesítette.

Rosatellum-törvény 

A Rosatellum néven ismert 2017/165-ös választási törvény a jelenleg hatályos választási törvény Olaszországban, amely a Képviselőháznak és a Szenátusnak is hasonló rendszert szab meg. 

Vegyes választási rendszer jött létre, amiben a mandátumokat 37%-át egyszerű többségi „győztes mindent visz” rendszerben, a mandátumok 61%-át arányos képviselet értelmében osztják ki azon pártoknak, akik átlépték egyénileg a bejutási küszöböt. A mandátumok 2%-át szintén arányos rendszerben a külföldi szavazatok alapján osztják ki. 

A törvénnyel változtatottak a bejutási küszöbön, annak érdekében, hogy a kormánytöbbséget biztosítani lehessen:

Önálló listával rendelkező országosan induló pártok esetében: 3%
Önálló listával rendelkező regionálisan induló pártok esetében: 20%
Önálló listával rendelkező regionálisan induló pártok, amelyek egy adott különös státuszú régió (Szicília, Szardínia, Trentino Alto Adige, Friuli-Venezia Giulia, Valle d’Aosta),  elismert nyelvi kisebbségét képviselik: 20%
 Koalíciós listával rendelkező országosan induló pártszövetségek esetében: 10%

A Képviselőház általános feladatai 

A törvényhozás gyűlésein joga van részt venni a kormánynak a minisztereivel. Ha kötelezik erre, akkor a kormánynak kötelessége részt vennie a gyűléseken. Ugyanígy a kormány is kötelezhet a gyűlésen másokat válaszadásra.

A törvényhozás mandátuma 5 évre szól, azonban meghosszabbítható ez két esetben:

 Az olasz alkotmány 61. cikkelyének 2. szakasza szerint elhalasztás (prorogatorio) lép életbe, ami az újonnan megválasztott alsóház első ülésnapjáig tart.
 Az elhalasztás a 60. cikkely 2. szakasza szerint általános törvénykezéssel és hadiállapot fennállása esetén vezethető be.

Képviselőházi többség megállapítása 

A többség megállapítását az alkotmány 64. cikkelye tartalmazza. Az alsóház ülése akkor tekinthető érvényesnek, ha tagokból megszavazták a kormánytöbbséget. A kormánypárti többség 201 mandátum alapján jön létre. Ez a strukturális érvényesség, ami akkor jön létre, ha az ülés elnöke jóváhagyja. Ha a többség nincs meg, akkor az alsóház ülését feloszlatják vagy elnapolják.

Képviselőházi szervezetek

A Képviselőház elnöke 

A 19. olasz törvényhozási időszakban a házelnök Lorenzo Fontana (Liga), aki 2022. október 14. óta tölti be ezt a tisztséget.

Elnöki hivatal 

Az Alsóház Elnöki Hivatala a következőképp jön létre:

 5 alelnök, akik az elnökkel közösen vesznek részt az ülésen illetve az elnököt helyettesítik, az elnök távollétében. 
 3 háznaggyal
 Legalább 8 olyan képviselő, aki az ülésen az elnökkel együtt a szavazások törvényességét felügyeli az ülésen.

Képviselőházi Bizottságok 

Az alsóháznak 14 bizottsága működik: alkotmányügyi, igazságügyi, külügyi, honvédelmi, költségvetési, pénzügyi, kulturális-oktatási, környezetvédelmi, közlekedési-telekommunikációs, termelési, munkaügyi, társadalmi ügyek, mezőgazdasági és európai uniós ügyekkel foglalkozó bizottságok.

Képviselőház elnökei

Képviselőház elnökei 1948 óta

Hivatkozások 

Olaszország politikai élete